《和凤孙韵兼呈云门同年并寄鉴堂督部》
清代·盛昱

长安尘士马如飞，兀坐敲诗我辈稀。幸有文章通性命，不缘离乱得因依。

排除党论粗闻道，报答君恩祇有归。间架未兴人税缓，糁盆松火乐柴扉。

作者简介：（1850—1899）宗室，镶黄旗人，字伯熙。光绪二年进士。授编修。累迁国子监祭酒。精经史舆地及清代掌故，与缪荃孙、沈曾植称谈故三友。有《郁华阁遗集》、《意园文略》、《雪履寻碑录》。